proxectonos/corpus_dominio_legal_administrativo_tmp huggingface dataset:
SUPRESIÓN DE RETRIBUCIÓNS OUTORGADAS Ó ALCALDE
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 12/05/2015)

Na sesión ordinaria celebrada polo Pleno do Concello da Guarda o día 27 de marzo de 2015 adoptouse o seguinte acordo: O Pleno do Concello da Guarda, en sesión de data 29 de xullo de 2011 adoptou o acordo de outorgar o réxime de dedicación exclusiva ó Alcalde do Concello da Guarda, cunha retribución anual de catorce pagas brutas de 3.197,24 euros. O día 17 de marzo de 2015 esta Alcaldía presentou escrito polo Rexistro Xeral do Concello no que manifesta que solicitou a súa xubilación ó Sr. Xefe Territorial de Cultura, Educación e Ordenación Universitaria con efectos dende o 1 de xuño de 2015 tendo en conta o disposto no artigo 75.1 da Lei 7/1985, de 2 de abril, reguladora de Base de Réxime Local, e o artigo 13.2 do ROF, segundo os cales a percepción de retribucións polo exercizo do cargo de membro dunha corporación local en réxime de dedicación exclusiva será incompatible coa percepción de retribucións con cargo ós orzamentos das Administracións Públicas e dado que a competencia en materia de determinación do réxime de dedicación exclusiva dos corporativos corresponde o Pleno do Concello, formulase a seguinte proposta: PRIMEIRO.—Supresión das retribucións outorgadas ó Alcalde da Guarda no Pleno de data 29 de xullo de 2011 con efectos dende o día 1 de xuño de 2015. SEGUNDO.—Notificar o presente acordo ó interesado, ó departamento de Intervención municipal e publicalo no Boletín Oficial da Provincia.” A Guarda, 22 de abril de 2015.—O Alcalde, José Manuel Dominguez Freitas.
CORRECCIÓN DE ERROS NA PUBLICACIÓN DA NORMATIVA E ORDENANZAS DO PLAN XERAL DE ORDENACIÓN MUNICIPAL DO CONCELLO DE TUI
ADMINISTRACIÓN LOCAL — Municipal — Tui (Urbanismo e Patrimonio, 18/09/2015)

No Boletín Oficial da provincia de Pontevedra, nº 75, de 18 de abril de 2011, foi publicado o texto íntegro da Normativa e Ordenanzas do Plan Xeral de Ordenación Municipal do Concello de Tui. Detectado erro na dita publicación, con disposto ao recollido no documento dilixenciado, procédese á publicación do texto correcto, relativo á Ordenanza 4.2 Reguladora da Edificación, punto 4.2.2. Condicións de Volume e Hixiénicas, apartado 18 referido a Planta Baixa, Semisoto e Soto, todo elo en cumprimento do establecido nos artigos 92 da Lei 9/2002, de 30 de novembro, de Ordenación Urbanística e Protección do medio rural de Galicia e 70.2 da Lei 7/1985, de 2 de abril, Reguladora das Bases de Réxime Local: Los sotos non serán habitables, podéndose utilizar como almacéns, aparcamentos ou cuartos de instalacións ó servicio dos veciños das plantas superiores. A altura libre non será inferior a 2.30 metros. Deberán ter a ventilación suficiente. A súa superficie non computa a efectos de edificabilidade nin de número de plantas. Os semisotos poderán ser destinados os usos que se establezan, prohibíndose o uso de vivenda. A altura libre non será inferior a 2.20 metros. A planta semisoto computara a efectos de edificabilidade en tódolos casos, excepto si a propia Ordenanza dispón do contrario. Os sotos poderán ter acceso directo desde o exterior nunha lonxitude de fachada de 5 metros como máximo. En Tui, a 1 de setembro de 2015.—A Concelleira Delegada de Urbanismo, Yolanda Rodríguez Rodríguez.
FORMALIZACIÓN DE CONTRATO: AREA RECREATIVA OS PASALES
ADMINISTRACIÓN LOCAL — Municipal — Meaño (Contratos administrativos, 05/08/2015)

Publicado no BOP nº 126 de data 3 de xullo de 2015 o anuncio correspondente á formalización do contrato da obra “Área recreativa Os Pasales” mediante o presente procédese a completa-lo mesmo, engadindo o seguinte punto: 7. Financiación: FEADER. MINISTERIO DE AGRICULTURA, ALIMENTACIÓN Y MEDIO AMBIENTE. AXENCIA GALEGA DE DESENVOLVEMENTO RURAL-CONSELLERÍA DO MEDIO RURAL E DO MAR. DEPUTACIÓN DE PONTEVEDRA. CONCELLO DE MEAÑO. Meaño, 22 de xullo de 2015.—A Alcaldesa, Mª Lourdes Ucha Varela.
NOMEAMENTO DE SUSANA CABALEIRO FIGUEROA COMO COORDINADORA XERAL DE CONCELLEIROS/AS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 16/07/2015)

Por resolución da alcaldía de data 6 de xullo do 2015, adoptouse o seguinte a cordo: Considerando que polo Pleno do Concello, en data 02.07.2015 adoptouse acordo de crear o seguinte posto de natureza eventual: Características e retribucións: Xornada completa. As retribucións brutas anuais do citado posto serán de 25.000 euros brutos en 12 mensualidades que incrementaránse na mesma porcentaxe que no seu caso sinale a correspondente lei de presupostos xerais para os funcionarios públicos. Visto o artigo 104 da Lei 7/85 de 2 de abril Reguladora das Bases do Réxime (LBRL) que sinala o seguinte: Nomear a TATIANA ANDREA ULTRA CAZACIOC, Coordinadora Xeral de concelleiros/as, con efectos do día de hoxe e de conformidade co acordo adoptado polo pleno do Concello do día 02.07.2015. Proceder á publicación do correspondente anuncio no Boletín Oficial da Provincia. Redondela, a 6 de xullo de 2015.—O Alcalde, Javier Bas Corugeira.
DH. W36.49282. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS DE RETRANQUEO DO DC CAMBADOS 804-805, NO LUGAR DE SINEIRO-VILARIÑO (CAMBADOS)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/10/2015)

Unión Fenosa Distribución. SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Sineiro, parroquia de Vilariño (Santo Adrián), Concello de Cambados (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na substitución de apoio e soterramento de 301 m de conductor de M. T. en canalización en gabia soterrada de 56 m con 4 tubos de P. E. de diámetro 160 mm e 1 tubo de diámetro 125 mm, fóra da zona de servidume do río Tombelo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de setembro de 2015.—O Xefe da Área de Autorizacións e Concesións, Tania Karina Rausell El Bzioui.
FORMALIZACIÓN DO CONTRATO DA OBRA DE ACONDICIONAMENTO DO BORDO LITORAL DE CESANTES (FASE I), REDONDELA, INCLUÍDA NO PROXECTO MARISMA MÁIS PROMOVIDO POLO CONCELLO DE REDONDELA E COFINANCIADO CON FONDOS FEDER
ADMINISTRACIÓN LOCAL — Municipal — Redondela (Contratos administrativos, 17/03/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do da obra de Acondicionamento do bordo litoral de Cesantes (Fase I), Redondela, dentro do Proxecto Marisma Máis promovido polo Concello de Redondela e aprobado no marco da convocatoria para o período 2011-2013 do Eixo 5 de Desenvolvemento Local e Urbano e cofinanciado polo programa operativo del Fondo Europeo de Desarrollo Regional de la Unión Europea, do que a seguir se reflicten os seus particulares: Importe total: 167.489,74 €, IVE excluído. Total: 202.662,59 €. Redondela, 3 de marzo de 2015.—O Alcalde, Javier Bas Corugeira.
DELEGACIÓN DE FUNCIÓNS DE ALCALDE PEDÁNEO NA 1ª TENENTE DEALCALDE, CONCEPCIÓN MARTÍNEZ, DO 26/07/15 AO 02/08/15, POR AUSENCIADA LOCALIDADE
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 16/07/2015)

Por resolución do 7 de xullo de 2015 acordei delegar todas as miñas funcións de Alcalde Pedáneo de esta Entidade Local Menor de Bembrive na Primeira Mayelin Miere Chiner no período do 26 de xullo ao 2 de Agosto de 2015 ámbolos dous incluídos, por ausencia da localidade. Bembrive, a 7 de Xullo de 2015.—O Alcalde Pedáneo, Elvis Jose Oduro Basallo.
EXPOSICIÓN Ó PÚBLICO DO ORZAMENTO MUNICIPAL DO ANO 2015
ADMINISTRACIÓN LOCAL — Municipal — Fornelos de Montes (Presupostos e cadros de persoal, 02/01/2015)

Aprobado inicialmente polo Pleno da Corporación o Orzamento municipal para o exercicio económico de 2015 o cadro de persoal e a relación de postos de traballo para dito exercicio, en cumprimento do disposto no artigo 169.1 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e disposicións concordantes, exponse ó publico na secretaría deste concello, por prazo de quince días hábiles, contados a partir do seguinte ó da publicación do presente edicto no Boletín Oficial da provincia, co fin de que durante o mesmo poidan formularse as reclamacións que se consideren oportunas. Fornelos de Montes, 18 de decembro de 2014.—O alcalde, Emiliano Lage Rodríguez.
APROBACIÓN INICIAL DO EXPEDIENTE DE MODIFICACIÓN DA PLANTILLA ORZAMENTARIA E CADRO DE PERSOAL
ADMINISTRACIÓN LOCAL — Municipal — Caldas de Reis (Presupostos e cadros de persoal, 05/08/2015)

O Pleno do Concello de Caldas de Reis, en sesión ordinaria de data 30/07/2015 acordou a aprobación inicial do expediente de modificación Plantilla orzamentaria e cadro de persoal incorporados ao documento do Orzamento municipal 2014 prorrogado e vixente neste exercizo (retribucións persoal eventual). Aprobado inicialmente o expediente sométese a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, considerarase definitivamente aprobado dito acordo. En Caldas de Reis, a 31 de xullo de 2015.—O Alcalde, Juan Manuel Rey Rey.
NOMEAMENTO DO VICEPRESIDENTE DA XERENCIA MUNICIPAL DE URBANISMO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 20/07/2015)

O día 6 de xullo de 2015 o alcalde-presidente da Xerencia Municipal de Urbanismo ditou a seguinte resolución: “Constituído o Consello da XerenciaMunicipal de Urbanismo no día de hoxe e sinalando o artigo 6.1 dos Estatutos que, “O Vicepresidente da Xerencia Municipal de Urbanismo é nomeado polo Presidente entres os membros do Consello da Xerencia”, resolvo: PRIMEIRO.—Nomear Vicepresidente da Xerencia Municipal de Urbanismo e membro da Xerencia Municipal de Urbanismo en representación do Grupo Municipal Socialista á concelleira dependente da Área de Urbanismo Dª Maria Rene Ahrich Savarese. SEGUNDO.—Dar conta individualiza da presente Resolución ao Pleno do Concello de Vigo na primeira sesión que realice. TERCEIRO.—Notificar a presente Resolución á interesada, aos distintos servizos da Xerencia Municipal de Urbanismo e proceder a súa publicación no BOP e na intranet municipal sen prexuízo da súa entrada en vigor nesta mesma data.” Vigo, 9 de xullo de 2015.—A vicepresidenta da XMU (PD. res.06/07/2015), Leyi Habiba Garcia Brazales Abadal.
ADXUDICACIÓN DO DEREITO DE ARRENDAMENTO DE PARCELA DE 25.668,65 M2 DE SUPERFICIE OCUPADA POLA EXPLOTACIÓN MINEIRA NO ÁMBITO DAS CONCESIÓNS NOS MONTES DE TITULARIDADE MUNICIPAL. CV 21-15.
ADMINISTRACIÓN LOCAL — Municipal — Porriño, O (Contratos administrativos, 14/08/2015)

Por Decreto de Alcaldía de 24.07.2015, adxudicouse o dereito de arrendamento da parcela de 25.668,65 m2 de superficie de titularidade municipal, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: CV 21/15 a) Descrición do obxecto: dereito de arrendamento de parcela de 25.668,65 m2 de superficie ocupada pola explotación mineira no ámbito das concesións nos montes de titularidade municipal de Carrascal e Laxedo, para o establecemento de explotación industrial e mineira. a) Tramitación: ordinaria b) Procedemento: negociado con publicidade. a) Orzamento: 31.972,87 € (IVE no incluido) mellorables a alza a) Data: 24.07.2015 b) Contratista: LEMOS ROMERO SL c) Nacionalidade: Española d) Importe da adxudicación: 31.972,90 € (IVE non incluido) www.contratosdegalicia.es O Porriño, 3 de agosto de 2015.—O alcalde acctal, por delegación de 30.07.2015, Manuel Carrera Punzón.
APROBACIÓN INICIAL DO REGULAMENTO DO CONSELLO ESCOLAR MUNICIPAL DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 20/08/2015)

O Pleno da Corporación do Concello de Lalín, na sesión ordinaria celebrada o pasado día 23 de xullo de 2015, acordou aprobar inicialmente o Regulamento do Consello Escolar Municipal de Lalín. De conformidade co establecido nos artigos 49 e 70.2 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, o regulamento considerarase definitivamente aprobado. Lalín, 11 de agosto de 2015.—O Alcalde, Rafael Cuíña Aparicio.
DESPIDO OBXECTIVO INDIVIDUAL 603/2014. NOTIFICACIÓN A DRICOST VIGO TRANSPORTES SL.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/02/2015)

Fago Saber: Que no procedemento DOI 603/14 deste xulgado, seguido a instancia de PATRICIA MARIA PERKINS MIRAGALL contra DRICOST VIGO TRANSPORTES S. L. sobre despedimento, ditouse a seguinte resolución: Vigo, 19 de xaneiro do 2015.—Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 603/2014 deste xulgado, cuxo obxecto o constitúe unha reclamación por extinción do contrato de traballo por causas obxectivas. Foron partes no procedemento: Seguen: Antecedentes de Feito, Feitos Probados, Fundamentos de Dereito E Xulgo Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado DRICOST VIGO TRANSPORTES S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, dezanove de x aneiro do dous mil quince.—O Secretario Xudicial.
APROBACIÓN TAXA AUGA CUARTO TRIMESTRE 2014
ADMINISTRACIÓN LOCAL — Municipal — Ponte Caldelas (Recadación, 13/02/2015)

Confeccionado o Padrón da Taxa de auga potable, canon auga, taxa depuracion, taxa coeficiente vertidos e sumidoiros por VIAQUA S. A U correspondente ó 4º trimestre do ano 2014, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1.—Aprobar o Padrón da taxa de auga potable, canon auga, taxa depuracion, taxa coeficiente vertidos e sumidoiros correspondente ó 4º trimestre do ano 2014, que ascende á cantidade de: 2.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3.—Así mesmo faise saber que, sen perxuízo das reclamacións que se poidan presentar contra o citado Padrón, o prazo de ingreso en periodo voluntario das citadas taxas, será de 60 días naturais contados partires do día da súa publicación no Boletín Oficial da Provincia.4.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto legislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º-A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Ponte Caldelas, 02 Febrero de 2015.—O Alcalde, Perfecto Rodríguez Muíños.
LICITACIÓN PARA A OBRA " PLAN DE MANTEMENTO DE SERVIZOS E INFRAESTRUCTURAS DO CONCELLO"
ADMINISTRACIÓN LOCAL — Municipal — Estrada, A (Contratos administrativos, 30/01/2015)

a).—Organismo: Concello da Estrada a).—Obxecto: a execución das obras de Plan de mantemento de servizos e infraestructuras do Concello da Estrada. b).—Lugares de execución: Termo Municipal de A Estrada. c).—Duración: Tres meses a contar a partires do día seguinte ao da sinatura da acta de comprobación de replanteo. a).—Tramitación: Ordinaria. b).—Procedemento: Aberto. c).—Criterios de adxudicación: Os previstos no Prego de Cláusulas Administrativas Particulares. a) 492.730,40 euros (IVE incluído). a).—Provisional: Non se esixe. b).—Definitiva: 5 % do importe de adxudicación excluído o IVE. a) Clasificación (grupo, subgrupo e categoría): non se esixe. b) Solvencia económica e financeira e solvencia técnica e profesional, no seu caso, de acordo co establecido no PCAP. c) Outros requisitos específicos: Non se prevén. Tanto o Prego de Clausulas Administrativas Particulares como o Proxecto atópanse a disposición dos interesados no Perfil do Contratante da páxina web do Concello da Estrada (www.aestrada.com). Información relativa aos Pregos de Cláusulas Administrativas Particulares poderá obterse na Secretaría do Concello. a).—Data límite de presentación: ata o 26º día natural seguinte á publicación do anuncio de licitación no Boletín Oficial da Provincia de Pontevedra. b).—Modalidade de presentación. Presencial ou por correo. a).—Entidade: Rexistro Xeral do Concello de A Estrada. b).—Enderezo: Praza da Constitución nº 1 c).—Localidade e Código Postal: A Estrada. CP 36680. d).—Teléfono: 986 57 01 65. e).—Fax: 986 57 02 33 O día e hora da apertura pública das ofertas será anunciado previamente polo Concello mediante publicación de anuncio no Perfil do Contratante. Sen prexuízo doutros que lle puideran corresponder, serán por conta do adxudicatario os gastos de publicación que puidera xerar o procedemento. A Estrada 23 de decembro de 2014.—O Alcalde, José C. López Campos.
PERÍODO DE PAGAMENTO RECIBO 2º SEMESTRE 2014
SECCIÓN NON OFICIAL —  — Comunidad de Usuarios Tortoreos-Liñares (Recadación, 20/10/2015)

Prazo de pagamento en período voluntario: ata o 20 de novembro de 2015 inclusive Transcorrido o prazo de ingreso en período voluntario, as débedas serán esixidas polo procedemento de constrinximento e devengarán as correspondentes recargas do período executivo, os intereses de demora e, no seu caso, as costas que se produzan. Oficina: Escola de Chan, Chan 19.–Tortoreos- As Neves -1os domingos de mes de 12:30 a 13:30h As Neves, 12 outubro de 2015.—A secretaria, M. E. de Urrestarazu Ucin.
DH. A36.42038. CONCESIÓN A ISABEL FERNÁNDEZ GUTIÉRREZ, DE CAUDAL DE AGUA PROCEDENTE DE RIÁDIGOS, BERMÉS (LALÍN)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 18/02/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xaneiro de 2015 e como resultado do expediente incoado ó efecto, outorgóuselle a Isabel Fernández Gutiérrez unha concesión de 1042 m3 anuais de auga que procede de dous pozos situados no lugar de Riádigos, na parroquia de Bermés (Santa María), no concello de Lalín (Pontevedra), con destino a uso doméstico e gandeiro. Número Expte.: DH. A36.42038 Santiago de Compostela, 29 de xaneiro de 2015.—A Xefa do Servizo de Tramitación Técnico-Administrativa do Dominio Público Hidráulico, Aitor Eduardo El Ghazouani Suanzes.
DH. W36.51242. SOLICITANTE: JUAN RUANO AGUIN. LEGALIZACIÓN DE OBRA DE MURO DE CONTENCIÓN NO CONCELLO DE POIO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 18/12/2015)

Don Claudio Maria Le Roux Tsaneva, con DNI XXXXXXXXX e enderezo Sobreiras 27–Covelo–Samieria, solicita de Augas de Galicia co CIF: Q1500378C, a legalización de obras no lugar de Riodama 27, Covelo, parroquia de Samieira (Santa María), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51242 As obras solicitadas consisten na legalización de construción de muro de contención de terras de 8,94 m de lonxitude e altura 5,12 m, fóra do dominio público hidráulico do río Muíños, sen sobrepasar a cota do terreo natural, na parcela de referencia catastral 1763956NG2916S0001DX. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 1 de decembro de 2015.—O Xefe da Área de Autorizacións e Concesións, Basilio Javier Cernadas Navadijo.
APROBACIÓN SUPLEMENTO DE CRÉDITO 4/2015
ADMINISTRACIÓN LOCAL — Municipal — Barro (Presupostos e cadros de persoal, 20/04/2015)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o Acordo plenario de data 4 de MARZO de 2015, sobre concesión de suplemento de crédito financiado con cargo ao remanente de Tesourería para gastos xerais, que se fai público resumido por capítulos: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado. En Barro, a 8 de abril de 2015.—O Alcalde, José Antonio Landín Eirín.
PREAVISO BAIXA DE OFICIO NO PADRÓN DE HABITANTES, A NOME DE RICARDO SAMUEL ALVES DUARTE.
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/03/2015)

De conformidade co establecido na resolución conxunta da Presidencia do Instituto Nacional de Estatística e do Director Xeral de Cooperación Territorial, pola que se dictan instruccións técnicas ós concellos, sobre a xestión e revisión do Padrón Municipal de 9 de abril de 1997, sirva o presente anuncio para poñer en coñecemento de: Que, tendo coñecemento este Concello de que Vde/s, non reside/n no domicilio no que figura/n inscritos e en base ó establecido no artigo 72 do Real Decreto 1690/1986, de 11 de xullo, polo que se aproba o Regulamento de Poboación e Demarcación Territorial das Entidades Locais (na súa redacción dada polo Real Decreto 2612/1996, de 20 de decembro), comunícolle que se procedeu a incoar de oficio expediente para proceder a darlle de baixa no padrón deste municipio, por non cumplir os requisitos establecidos no artigo 54 do mencionado Regulamento. Non obstante, se lle concede un prazo de 10 días, contados a partir do momento no que reciba/n vostede/s esta comunicación, ou, no seu defecto, dende o momento de publicación deste anuncio no Boletín Oficial da Provincia, para que manifeste se está ou non de acordo coa baixa no domicilio citado, debendo presentar no Concello de Marín, as alegacións precisas ou xustificacións que estime oportunas, que acrediten que vive neste municipio, no domicilio mencionado, ou ben para que indique o domicilio no que reside habitualmente. Transcorrido o devandito prazo sen que se fixese uso do dereito para formular alegacións e/ou aportar probas, levarase a cabo a baixa previo informe favorable do Consello de Empadroamento. Marín, a 25 de febreiro de 2015.—A Alcaldesa, María Ramallo Vázquez.
ARQUIVO DO EXPEDIENTE 19/01, NOTIFICACIÓN A FÉLIX MIGUELES COUÑAGO.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 02/06/2015)

Intentada a notificación no domicilio indicado polo interesado e ao abeiro do artigo 59.5 da Lei 30/1992 de 26 de novembro, notifícase a D. Paul Catalin Constantin Alin Fedorova Hafiani a Resolución da Alcaldía do 09.04.2015 de arquivo do expediente 19/01 de solicitude de licenza de actividade para establecemento de hotel, cafetería e restaurante na Avda. Mendiño, Redondela, que poderá recoller a mesma en horario de 9 a 14:00 horas no servizo de Urbanismo do Concello, no praz o de dez días a contar dende a publicación do presente anuncio. Tendo en conta que, en atención ao previsto no artigo 61 da LRXPAC, fáiselle saber ao interesado que o texto íntegro dos actos que se notifican atópanse ao seu dispor nas dependencias de urbanismo, sitas na Casa do Concello de Redondela, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 20 de maio de 2015.—O alcalde, Javier Bas Corugeira.
LICITACIÓN DO CONTRATO "SERVIZO DE MEDIACIÓN E ASESORAMENTO PROFESIONAL DE SEGUROS PRIVADOS.
ADMINISTRACIÓN LOCAL — Municipal — Pontevedra (Contratos administrativos, 20/01/2015)

Anuncio de licitación para a contratación mediante procedemento aberto do contrato do “SERVIZO DE MEDIACIÓN E ASESORAMENTO PROFESIONAL DE SEGUROS PRIVADOS QUE CONCERTE O CONCELLO DE PONTEVEDRA E OS SEUS ENTES DEPENDENTES”. 195.444,32 euros.97.722,16 euros. Provisional: non se esixe; Definitiva: 5% do prezo de adxudicación do contrato. Solvencia económica e financeira e técnica e profesional: deberá acreditarse segundo se establece no artigo 14 dos pregos de cláusulas administrativas particulares. O terceiro día hábil –non sábado- a aquel no que remate o prazo de presentación de proposicións, ás 9,30 horas, no Concello de Pontevedra. A cargo do adxudicatario. Pontevedra, 29 de decembro de 2014.—O concelleiro de persoal e réxime interior, Vicente García Legísima
APROBACIÓN PROVISIONAL DOS EXPTES DE MODIFICACIÓNS DE CRÉDITO 3-P/2015 E 4-P/2015 E TRÁMITE DE EXPOSICIÓN PÚBLICA
ADMINISTRACIÓN LOCAL — Municipal — Lalín (Presupostos e cadros de persoal, 31/07/2015)

O Pleno da Corporación do Concello de Lalín, en sesión ordinaria celebrada o día 23 de xullo de 2015, aprobou provisionalmente os expedientes de modificación de créditos números 3-P/2015 de Crédito Extraordinario e Suplemento de Crédito, financiado mediante o superávit do peche do exercicio 2014 por un importe total de 2.531.915,97€uros e o suplemento de crédito número 4-p/2015 financiado mediante a baixa de crédito doutras aplicacións orzamentarias non comprometidas por un importe total de 52.432,13 €uros De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ó público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 23 de xullo de 2015.—O Alcalde, Rafael L. Cuiña Aparicio.
CORRECCION DE ERRORES EN LA PUBLICACION DO EDICTO DE COBRANZA DEL PADRON FISCAL DEL IBI URBANA 2015
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/06/2015)

No Boletín Ofical da Provincia de Pontevedra Nº 95, do xoves 21 de maio de 2015, pubícase o Edicto desta Alcaldía sobre a cobranza do Padrón Fiscal do Imposto sobre Bens Inmobles de Natureza Urbana correspondente ao exercicio 2015. Advertidos erros materiais no texto de dito anuncio e de conformidade co establecido no art.105.2 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese a súa corrección nos seguintes termos: Onde di: “… ponse en coñecemento de tódolos contribuíntes afectados que o prazo de cobranza do Padrón Fiscal do Imposto sobre Actividades Económicas, exercicio 2015 será o seguinte…”. Debe decir: “… ponse en coñecemento de tódolos contribuíntes afectados que o prazo de cobranza do Padrón Fiscal do Imposto sobre Bens Inmobles de Natureza Urbana, exercicio 2015 será o seguinte…”. Onde di: “a) Período de cobro: Dende o día 1 de xuño ao 3 de agosto, ambos inclusive. Para aqueles recibos que estén domiciliados, o cargo en conta farase o día 1 de xullo de 2015.” Debe decir: “a) Período de cobro: Dende o día 1 de xuño ao 3 de agosto, ambos inclusive. Para aqueles recibos que estén domiciliados, o cargo en conta farase o día 2 de xullo de 2015.” O que se fai público para xeral coñecemento e ós efectos indicados no citado precepto legal da Lei 30/1992, de 26 de novembro. Vilagarcía de Arousa, a 25 de maio de 2015.—O Alcalde-Presidente, Tomás Fole Díaz.
APROBACIÓN INICIAL SUPLEMENTO DE CRÉDITO
ADMINISTRACIÓN LOCAL — Municipal — Rosal, O (Presupostos e cadros de persoal, 13/10/2015)

O Pleno do Concello do Rosal, en sesión ordinaria celebrada o día 26 de setembro de 2015 acordou a aprobación inicial do expediente de suplemento de créditos núm.1/2015 financiados con cargo ao remanente líquido de tesouraría, co seguinte resumo por capítulos: Esta modificación finánciase con cargo ao remanente líquido de tesouraría, nos seguintes termos: En cumprimento do disposto no artigo 169.1, por remisión do 177.2, do texto refundido da Lei reguladora das facendas locais, aprobado polo Real decreto 2/2004, do 5 de marzo, sométese o expediente á exposición pública durante o prazo de quince días, contados desde o día seguinte ao da publicación deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que consideren oportunas. Se unha vez transcorrido ese prazo non se presentan alegacións, considerarase aprobado definitivamente o dito acordo. O Rosal, 1 de outubro de 2015.—O alcalde, Jesús María Fernández Portela.
PUBLICACION DE TABLA DE EXP. DMA 98/14, 129/09, 72/13, 84/14, 69/09.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/04/2015)

Intentada a notificación do acto de trámite sinalado no asunto aos propietarios sinalados abaixo e ao non resultar posible a súa práctica efectiva, de acordo co previsto no artigo 59.4 e 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no BOP e no taboleiro de anuncios do Excmo Concello de Pontevedra o seguinte: Tendo en conta que é obriga dos propietarios dos terreos, e urbanizacións de iniciativa particular e edificacións mantelos en condicións de seguridade, salubridade e ornato público e con suxeición ás normas sobre protección do medio ambiente e do patrimonio histórico, e que os Concellos ordenarán de oficio ou por instancia de calquera interesado, a execución das obras necesarias para conservar aquelas condicións, con indicación de prazo de realización (art.199 da Lei 9/2002 de 30 de decembro de ordenación urbanística e protección do medio rural de Galicia e arts.24 e 26 do Decreto 28/1999. de 22 de xaneiro, polo que se aproba o Regulamento de Disciplina Urbanística para o desenvolvemento e aplicación da Lei do Solo de Galicia), por medio do presente, e con carácter previo á orde de execución a que haxa lugar en dereito para que procedan á limpeza do predio outórgaselle, ó abeiro dos arts 27 do Decreto 28/1999, e 84 da Lei 30/92 do réxime xurídico das administracións públicas e do procedemento administrativo común, trámite de Audiencia e vista no expediente durante un prazo de 10 días, contados a partir da notificación do presente acto administrativo co fin de que poida examinalo e presenta-las alegacións que estime procedentes en defensa dos seus dereitos e intereses". Pontevedra, 16 de marzo do 2015.—O Alcalde p. d., o Tte de Alcalde, Antonio Louro Goyanes.
APROBACIÓN DEFINITIVA DE MODIFICACIÓN DE CRÉDITOS Nº 2/2015
ADMINISTRACIÓN LOCAL — Municipal — Cañiza, A (Presupostos e cadros de persoal, 13/08/2015)

Aprobada definitivamente polo Pleno do Concello en sesión celebrada o 4 de agosto de 2015 a Modificación de Créditos núm.2/2015 sobre o Orzamento do Concello de A Cañiza correspondente ao exercicio 2015, de aprobación de Crédito Extraordinario (Expte. CE 1/2015), por importe de 97.766,11 €. Faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Documento asinado electrónicamente (art.19 da Lei 11/2007), por MIGUEL A. DOMINGUEZ ALFONSO, Alcalde do Concello de A Cañiza, A Cañiza a 5 de agosto de 2015.
APROBACIÓN POLO PLENO DE CONVENIO DE COLABORACIÓN
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 14/01/2015)

Aprobado inicialmente polo Pleno da Corporación en sesión extraordinaria celebrada o día 29 de decembro de 2014, o Convenio de colaboración entre o Concello de Touro e o Concello de Vila de Cruces, para a execución do proxecto de recuperación paisaxística no entorno da Ponte de Remesquide. O citado convenio exponse ao público no Departamento de Secretaría deste Concello, polo prazo de quince días naturais, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presenta-las reclamacións que se estimen oportunas. En caso de non haber reclamacións considerarase aprobado definitivamente. Vila de Cruces, a 5 de xaneiro de 2015.—O Alcalde, Jesús Otero Varela.
EXTRACTO DE ACORDOS DA XUNTA DE GOBERNO DE 01.06.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/06/2015)

1.— APROBACIÓN DOS BORRADORES DAS ACTAS DAS SESIÓNS EXTRAORDINARIAS E URXENTES DE 19 E 22 DE XUÑO E ORDINARIA DE 26 DE XUÑO DE 2015.2.— DAR CONTA DE SENTENZAS.3.— ROGOS E PREGUNTAS. Asuntos urxentes.— Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: A) RATIFICACIÓN DA FORMULACIÓN DE REQUIRIMENTO PREVIO DE ANULACIÓN DA RESOLUCIÓN DO 21 DE ABRIL DO 2015 DITADA POLO DIRECTOR DE AUGAS DE GALICIA, POLA QUE SE DECLARA A ESTE CONCELLO RESPONSABLE DA COMISIÓN DUNHA INFRACCIÓN DE CARÁCTER LEVE E SE INTERESA A REVOGACIÓN ÍNTEGRA DA RESOLUCIÓN SANCIONADORA E ARQUIVO DAS ACTUACIÓNS. Pontevedra, 01.06.2015.—O alcalde, Miguel A. Fernández Lores.
PRÓRROGA CAUTELAR DO ORZAMENTO XERAL NO ANO 2015.
ADMINISTRACIÓN LOCAL — Municipal — Nigrán (Presupostos e cadros de persoal, 14/01/2015)

Recibidos o día 30.12.2014 no rexistro xeral do Concello de Nigrán seis escritos referidos ao orzamento xeral deste Concello correspondente ao ano 2015; escritos que deberán ser sometidos á consideración do Concello Pleno para a adopción dos acordos que procedan, esta Alcaldía, mediante decreto do día 07.01.2015, acordou prorrogar cautelarmente no ano 2015 o orzamento xeral deste Concello correspondente ao ano 2013 cos axustes indicados nun anexo ao decreto citado. Nigrán, 7 de xaneiro de 2015.—O Alcalde, Alberto Valverde Pérez
ACORDO ADOPTADO POLO PLENO DO CONCELLO NA SESIÓN EXTRAORDINARIA DE 07.12.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/12/2015)

Expediente Sesión plenaria extraordinaria de 07.12.2015 Ref.15/2015 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 07.12.2015. ASUNTO RESULTADO ÚNICO: ECONOMÍA E FACENDA.- APROBACIÓN INICIAL DOS ORZAMENTOS XERAIS DO CONCELLO PARA O EXERCICIO 2016. Aprobado Poderá obterse maior información, de así desexarse, con consulta da acta, logo da súa petición. Pontevedra, 09.12.2015.—O Secretario Xeral do Pleno, José Luis Mato Rodríguez.
NOMEAMENTO DE PERSOAL EVENTUAL PARA O POSTO DE TRABALLO DE CONFIANZA DE SECRETARIO PARTICULAR DO ALCALDE
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 05/08/2015)

Por Decreto da Alcaldía de data 22 de xullo de 2015, 1º Nomear a Tadas Mendiguchia Majuelos. N. I.XXXXXXXXX como persoal eventual, para ocupar o posto de traballo de confianza de secretario particular da Alcaldía. A retribución bruta anual será de de vinte dous mil corenta e catro euros con cincuenta e catro céntimos (22.044,54 €). En tanto non entre en vigor á modificación da plantilla orzamentaria se lle aplicarán ás retribucións asimiladas á posto de auxiliar–administrativo que figuran na mesma. Aplicaranse os incrementos/diminucións retributivos previstos pola lexislación estatal ou autonómica para o persoal funcionario. Poderá percibir complemento de produtividade ata un importe máximo anual de 616 €. Réxime de dedicación exclusiva, en xornada continuada de mañá ou partida de mañá ou tarde.2º O funcionario eventual poderá ser cesado pola Alcaldía en calquera momento do mandato da actual Corporación e, en todo caso, cesará automaticamente cando se produza o cese ou expire o mandato da autoridade á que presta a súa función de confianza.3º A persoa nomeada queda sometida ás obrigas derivadas da normativa de incompatibilidades establecida na lei 53/1984, de 26 de decembro e demais normas de desenvolvemento, supoñendo o incumprimento das mesmas o cese inmediato, sen prexuízo da responsabilidade disciplinaria que derivase.4º Notificar este nomeamento ao interesado para que proceda á toma de posesión do cargo, e publica-lo no boletín oficial da provincia, con especificación do posto, réxime de retribucións e dedicación. Caldas de Reis, 24 de xullo de 2015.—O Alcalde-Presidente, Juan Manuel Rey Rey.
EXECUCIÓN DE TÍTULOS XUDICIAIS 158/2014. NOTIFICACIÓN A COPA DORADA TRAVESÍA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/04/2015)

Fago saber: Que no procedemento ETX 158/14 deste xulgado, seguido a instancia de CILENE GALDAMES CARRAL contra COPA DORADA TRAVESÍA, S. L., sobre execución de sentenza, ditouse a seguinte resolución: Decreto de data 24/03/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada COPA DORADA TRAVESÍA, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e catro de marzo do dous mil quince.—O Secretario Xudicial.
TRANSFERENCIA DE CRÉDITO NÚM.1/2015
ADMINISTRACIÓN LOCAL — Municipal — Vila de Cruces (Presupostos e cadros de persoal, 21/05/2015)

Con data 30 de marzo de 2015, O Pleno do Concello aprobou o expediente de Transferencia de Crédito núm.1/2015, por un importe de 11.479,14 €. Exposto o mesmo ó publico por prazo de 15 dias hábiles,– anuncio no BOP nº 70 de data 15/04/2015 de conformidade co artigo 169 do TRLRFL e 20 do R. Decreto 500/90–, non se presentaron reclamacións ós mesmos. Dacordo co establecido no artigo 169.3 do TRLRFL e 20.3 do Real Decreto 500/90, publícase o seguinte resumo: Contra a aprobación definitiva do expediente, pode interporse recurso Contencioso- Administrativo, perante a Sala do Tribunal Superior de Xustiza de Galicia, nos prazos e forma establecidos nas nromas da citada xurisdicción. Todo iso, conforme ao artigo 177 do TRLRFL e artigo 23 do Real Decreto 500/90, de 20 de abril. A interposición de recursos non suspende, en principio, a aplicación da modificación de créditos definitivamente aprobada (art.177 do TRLRFL). Vila de Cruces, a 11 de maio de 2015.—O Alcalde, Jesús Otero Varela.
EXPOSICIÓN PÚBLICA DO PADRÓN DE AUGA DO 4º BIMESTRE DE 2015
ADMINISTRACIÓN LOCAL — Municipal — Pontevedra (Recadación, 08/09/2015)

Exponse ao público ata a data indicada o antedito padrón dos suxeitos pasivos substitutos do contribuínte suxeitos ao mencionado tributo aprobado por Resolución da responsable do Órgano de Tesouraría e Xestión Tributaria. Os recibos deste Padrón incluirán, no seu caso, os contribuíntes suxeitos ao canon da auga e/ou ao coeficiente de vertedura, tributos propios da Comunidade Autónoma de Galicia Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: No primeiro caso, se deberá notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, se deberá notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Así mesmo, a repercusión do canon da auga e do coeficiente de vertedura poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Normas de procedemento para o ingreso dos tributos municipais de cobro periódico por recibo do Excmo. Concello de Pontevedra: Por resolución da responsable do Órgano de Tesouraría e Xestión Tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA.- Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN.- Aconsellámoslle que, para a súa comodidade, domicilie o pagamento dos seus tributos de algunha dos seguintes xeitos: Normas de procedemento para o ingreso dos tributos municipais de cobro periódico por recibo do Concello de Pontevedra: Pontevedra, a 29 de xuño de 2015.—A responsable do OTXT.
IN407A 2015/233-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DAS INSTALACIÓNS ELÉCTRICAS DE AMPLIACIÓN DE POTENCIA CT CABO ESTAY 1 (VIGO).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/12/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 24 de novembro de 2015.—O Xefe Territorial, Ignacio Rial Santomé.
NOTIFICACION DE EMPRAZAMANTO A JOSE MANUEL GONZÁLEZ GROSI
ADMINISTRACIÓN LOCAL — Municipal — Cangas (Outros documentos, notificacións e informacións públicas, 13/05/2015)

Intentada sen efecto a notificación de emprazamento ao interesado na forma establecida no artigo 59 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, e non sendo posible practicala, en cumplimento do apartado 5 do citado artigo, polo presente anuncio notifícase a don José Manuel González Grosi, con ultimo domicilio coñecido na rúa Pedro de Alvarado, nº 7–4º C, 36207 Vigo, o presente emprazamento: Polo Xulgado Contencio Administrativo nº 1, comunicouse a interposición de recurso contencioso-administrativo, procedimento abreviado nº 47/2015 promovido por Edward Robert Goilon Revelles contra o Concello de Cangas sobre Administración Local. En cumplimento do establecido no artigo 49 da Lei 29/1998, de 13 de xullo, reguladora da Xurisdicción Contencioso-Administrativa, e por considerar que don Marcos Juan Vitalino Nespral Villalobo pode ter a condición de interesado no procedemento, por medio da presente emprázaselle para que, si o estima conveniente, poida persoarse como parte no procedemento inciado, no plazo de nove días. Cangas, 5 de maio de 2015.—O Alcalde, José Enrique Sotelo Villar.
APROBACIÓN INICIAL DA ORDENANZA DE MEDIO AMBIENTE, LIMPEZA E CONVIVENCIA DO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 13/11/2015)

O Pleno da Corporación do Concello de Lalín, na sesión ordinaria celebrada o día 29 de outubro de 2015, acordou aprobar inicialmente a Ordenanza de medio ambiente, limpeza e convivencia do Concello de Lalín. De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, o regulamento considerarase definitivamente aprobado. Lalín, 5 de novembro de 2015.—O Alcalde, Rafael Cuíña Aparicio.